Toinen neuvoston direktiivi 65/264/ETY, annettu 13 päivänä toukokuuta 1965, sijoittautumisvapauden ja palvelujen tarjoamisen vapauden rajoitusten poistamiseksi annettujen yleisten toimintaohjelmien määräysten täytäntöönpanosta elokuvateollisuudessa



Virallinen lehti nro 085 , 19/05/1965 s. 1437 - 1439

Suomenk. erityispainos Alue 6 Nide 1 s. 0041

Tanskank. erityispainos: Sarja I Alue 1965-1966 s. 0055

Ruotsink. erityispainos Alue 6 Nide 1 s. 0041

Englannink. erityispainos: Sarja I Alue 1965-1966 s. 0062

Kreikank. erityispainos: Luku 06 Nide 1 s. 0058

Espanjank. erityispainos: Luku 06 Nide 1 s. 0063

Portugalink. erityispainos: Luku 06 Nide 1 s. 0063



TOINEN NEUVOSTON DIREKTIIVI, annettu 13 päivänä toukokuuta 1965, sijoittautumisvapauden ja palvelujen tarjoamisen vapauden rajoitusten poistamiseksi annettujen yleisten toimintaohjelmien määräysten täytäntöönpanosta elokuvateollisuudessa (65/264/ETY) EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 54 artiklan 2 ja 3 kohdan ja 63 artiklan 2 kohdan, ottaa huomioon sijoittautumisvapauden rajoitusten poistamiseksi annetun yleisen toimintaohjelman ja erityisesti sen IV osaston A jakson(1), ottaa huomioon palvelujen tarjoamisen vapauden rajoitusten poistamiseksi annetun yleisen toimintaohjelman ja erityisesti sen V osaston C jakson c kohdan(2), ottaa huomioon 15 päivänä lokakuuta 1963 annetun ensimmäisen elokuvateollisuutta koskevan neuvoston direktiivin(3), ottaa huomioon komission ehdotuksen, ottaa huomioon Euroopan parlamentin lausunnon(4), ottaa huomioon talous- ja sosiaalikomitean lausunnon(5), sekä katsoo, että sijoittautumisvapauden rajoitusten poistamiseksi annetun yleisen toimintaohjelman IV osaston A jakson mukaisesti yksinomaan ulkomaisten, alkuperämaan kielellä esitettävien elokuvien esittämiseen erikoistuneiden elokuvateattereiden avaamista koskevat rajoitukset on poistettava siirtymäkauden toisen vaiheen toisen vuoden loppuun mennessä, palvelujen tarjoamisen vapauden rajoitusten poistamiseksi annetun yleisen toimintaohjelman V osaston C jakson c kohdan mukaisesti elokuva-alan yhteismarkkinoiden toteuttamisesta aiheutuvat ongelmat on ratkaistava asteittain siirtymäkauden loppuun mennessä, yhteismarkkinoiden toteuttamiseksi; ottaen huomioon siirtymäkaudesta jo kuluneen ajan, on välttämätöntä ryhtyä poistamaan eräitä rajoituksia, jotka ovat jäljellä 15 päivänä lokakuuta 1963 annetun neuvoston direktiivin hyväksymisen jälkeen; kyseisistä rajoituksista ne, jotka koskevat elokuvien tuontia ja esittämistä, rajoittavat huomattavasti elokuvien liikkuvuutta yhteisössä, ja on tarkoituksenmukaista poistaa ne samanaikaisesti, koska ne vaikuttavat liikkuvuuteen samalla tavalla, elokuvien jälkiäänityksestä voidaan huolehtia tyydyttävästi viejämaassa ja sen vuoksi vaatimus, että alkuperältään jäsenvaltiosta oleva elokuva jälkiäänitetään esitysmaassa, ei ole enää oikeutettu, ja sijoittautumisen edellytyksiä ei saa vääristää sen jäsenvaltion myöntämin avustuksin, josta edunsaaja on peräisin, ON ANTANUT TÄMÄN DIREKTIIVIN: 1 artikla Jäsenvaltioiden on poistettava sijoittautumisvapauden ja palvelujen tarjoamisen vapauden rajoitusten poistamiseksi annettujen yleisten toimintaohjelmien I osastossa mainituilta luonnollisilta henkilöiltä ja yhtiöiltä, jäljempänä `edunsaajat`, mainittujen ohjelmien III osastossa tarkoitetut rajoitukset, jotka elokuvateollisuuden alalla koskevat: a) sellaisten elokuvateattereiden avaamista, joissa esitetään yksinomaan ulkomaalaisia elokuvia alkuperämaan kielellä, tekstitettyinä tai ilman tekstitystä; b) tuontikiintiöitä ja elokuvien esityskiintiöitä;c) elokuvien jälkiäänitystä. 2 artikla Tässä direktiivissä elokuvan katsotaan olevan alkuperältään yhdestä tai useammasta jäsenvaltiosta, jos se täyttää ensimmäisen elokuvateollisuutta koskevan 15 päivänä lokakuuta 1963 annetun neuvoston direktiivin 3 ja 4 artiklassa säädetyt edellytykset. 3 artikla Edellä 1 artiklan a alakohtaa ei sovelleta jäsenvaltioissa, joissa elokuvat yleensä esitetään alkuperämaan kielellä. 4 artikla Erikoistuneen elokuvateatterin avaamisesta jossakin jäsenvaltiossa ei saa seurata, että toinen jäsenvaltio myöntää suoraa tai epäsuoraa, taloudellista tai muuta avustusta, joka olisi omiaan vääristämään sijoittautumisen edellytyksiä. Tällaista tukea ei tule myöntää varsinkaan: - elokuvateattereiden rakentamiseen, peruskorjaamiseen, nykyaikaistamiseen; - turvallisuutta ja hygieniaa edistäviin korjaustöihin tai teknisiin parannuksiin; - laitteiden ostoon; - pitkien elokuvien vuokriin;- riskien tai tappioiden kattamiseen. Jäsenvaltiossa käytössä olevien, erikoistuneiden elokuvateattereiden avaamiseen tarkoitettujen, minkä tahansa muotoisten tukien myöntämisessä ei saa syrjiä elokuvateatterin omistajia, jotka ovat yhteisön muiden jäsenvaltioiden kansalaisia. Jäsenvaltioiden edunsaajien kohtelu ei missään olosuhteissa saa poiketa kolmansien maiden luonnollisten henkilöiden tai yhtiöiden kohtelusta. 5 artikla Jäsenvaltioiden, jotka silloin kun tämä direktiivi annetaan tiedoksi, määräävät elokuvateattereille kalenterivuotta kohti niiden esityspäivien vähimmäismäärän, joina on esitettävä kotimaisia elokuvia (elokuvien esityskiintiöjärjestelmä), on viimeistään 31 päivänä joulukuuta 1966 hyväksyttävä kyseiseen kiintiöön alkuperältään yhtä tai useampaa jäsenvaltiota edustavat elokuvat samoilla edellytyksillä kuin kotimaisetkin elokuvat. Nämä valtiot voivat lisätä elokuvien esityskiintiön päivien lukumäärää ottaen huomioon kiintiön lisäämisen muiden maiden elokuvilla. Jäsenvaltiot, joissa ei silloin kun tämä direktiivi annetaan tiedoksi ole elokuvien esityskiintiöitä, voivat ottaa niitä käyttöön edellyttäen, että kyseisiä kiintiöitä voidaan soveltaa alkuperältään muista jäsenvaltioista oleviin elokuviin. Elokuvien esityskiintiöitä ei sovelleta 1 artiklan a alakohdassa tarkoitettuihin erikoistuneisiin elokuvateattereihin. 6 artikla Neuvosto voi komission ehdotuksesta tai jonkin jäsenvaltion pyynnöstä päättää määräenemmistöllä antaa tietylle valtiolle luvan määrätä rajoituksia sellaisten erikoistuneissa tai ei-erikoistuneissa elokuvateattereissa esitettävien ulkomaalaisten elokuvien esittämiselle, jotka ovat alkuperämaan kielisiä, mikäli kyseinen kieli on elokuvateatterin sijaintialueen kieli. 7 artikla Alkuperältään yhtä tai useampaa jäsenvaltiota edustavien elokuvien tuontikiintiöt on poistettava viimeistään 31 päivänä joulukuuta 1966. Saksan liittotasavalta saa kuitenkin säilyttää siirtymäkauden ajan oikeuden rajoittaa sellaisten elokuvien tuontia, jotka edustavat alkuperältään yhtä tai useampaa jäsenvaltiota ja joille on annettu kansallisten elokuvatarkastusviranomaisten todistus aikaisemmin kuin neljä vuotta ennen toimivaltaisille viranomaisille esitetyn tuontihakemuksen päivämäärää. Kiintiöiden poistaminen käsittää kopioiden, negatiivien ja mainosmateriaalin rajoittamattoman tuontioikeuden. 8 artikla Säännökset, joilla velvoitetaan jälkiäänittämään elokuvat tuojamaassa, on poistettava viimeistään 31 päivänä joulukuuta 1966 alkuperältään yhtä tai useampaa jäsenvaltiota edustavien elokuvien osalta. 9 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan kuuden kuukauden kuluessa sen tiedoksi antamisesta ja ilmoitettava tästä komissiolle viipymättä. 10 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä toukokuuta 1965. Neuvoston puolesta Puheenjohtaja M. COUVE de MURVILLE (1) EYVL N:o 2, 15.1.1962, s. 36/62 (2) EYVL N:o 2, 15.1.1962, s. 32/62 (3) EYVL N:o 159, 2.11.1963, s. 2661/63 (4) EYVL N:o 20, 6.2.1965, s. 265/65 (5) EYVL N:o 194, 27.11.1964, s. 3243/64